கேள்வி: மாதவன் என்ற சொற்பொருள் பற்றி விளக்கவும்.
பதில்: மாதவன் என்ற பெயர் இந்து சமயத் தோத்திரமான விஷ்ணு சஹஸ்ரநாமம் 72-வது, 167-வது, 735-வது பெயராக மூன்றுமுறை வருகின்ற பெயர். விஷ்ணுவின் முக்கியமான பன்னிரு பெயர்களில் மூன்றாவது பெயர்.
கேள்வி: மாதவன் என்ற சொற்பொருள் - 'மா' என்பவளுடைய கணவன் குறித்து விரிவாக சொல்லுங்கள்.
பதில்: * 'மா' என்றால் அலைமகளான லட்சுமி. அவளுடைய 'தவ:', அதாவது, கணவன் மாதவன். * 'மா' வை பெயர்ச்சொல்லாகக் கொண்டால் தாய், லக்ஷ்மி, அளவு என்று மூன்று பொருள்கள். வினைச் சொல்லாகக் கொண்டால் தன்னுள் அடக்கிக் கொள்வது, அளவிடுவது, பிரித்துப் பகிர்ந்து கொடுப்பது என்றெல்லாம் பொருள் கொள்ளலாம். உலகைக் கருவாகத் தன்னுள் அடக்கிக் கொள்வதால் அவள் தான் எல்லோருக்கும் தாய்; 'மா' எனும் (பரமனின்) பரம சக்தி. * 'மா' வை 'அளவிடும் கருவி' என்று கொள்ளும்போது, அளவிடும் கருவியாக அளவிடப்படும் பொருளின் முன்னும் பின்னும் நின்று அளக்கப்பெறும் பொருளைவிட மிகப் பெரியதாக இருப்பவள். உலகைப் படைக்கு முன்னும், மறைந்த பின் உலகமிருக்கும் அந்நிலையிலும் தொடர்ந்து நின்று அவற்றை அளவில் அடக்கி அடையாளம் காட்டுபவள். * செல்வத்தின் தேவதையான 'மா' செல்வமாகி நின்று அதனை அதனிடத்தில் நிலைக்கவைத்து பகிர்ந்து கொடுப்பவள்.